Document ID: /roh_data/filtered/fineweb-2-filterrobots_roh.jsonl.gz/52556

Thabo Beeler (40) da Savognin ha sviluppà ils ultims 10 onns ina metoda co digitalisar la fatscha dal carstgaun, quai cun ses team dal labor da perscrutaziun da Disney a Turitg. Il program Medusa lubescha als cineasts da Hollywood e da tut il mund da crear or dad ina fotografia en 3D er in moviment.
Gronda renconuschientscha
Il Sci-Tech Award è la pli gronda renconuschientscha tecnica en l'industria da film. Thabo Beeler, docter da l'informatica lavura cun ses team fitg stretg cun la scola politecnica ETH da Turitg ed è sa spezialisà sin la fatscha umana. Uschia ha per exempel il team da Beeler da Disney Research Turitg creà las expressiun da fatscha al computer dal film Mowgli: Legend of the jungle.
RR actualitad 07:00